ועדת הכספים, כנסת 16, פרוטוקול מספר 257, 2005-12-14 11:00

יעקב ליצמן: אני פותח את הישיבה.

יעקב ליצמן: פניות מספר 627, 628 ו-629 לוועדה.

אסף רגב: מדובר בתגבור תקציבי האמרכלות של משטרת ישראל בסך 50 מליון שקל בהתאם לסיכום בין משרד האוצר לבין המשרד לביטחון פנים, ובהתאם תגבור תקציב הרשאה להתחייב.

יעקב ליצמן: אני מעמיד את הפניות להצבעה.

יעקב ליצמן: מי בעד?

יעקב ליצמן: מי נגד?

יעקב ליצמן: ה צ ב ע ה פניות מס' 627, 628 ו-629 לוועדה נתקבלו.

יעקב ליצמן: הפניות אושרו.

יעקב ליצמן: יש רוויזיה.

יעקב ליצמן: עתה, פניה מספר 624 לוועדה.

גיא אבן: אם אפשר, אני מבקש שזה יהיה בלי רוויזיה כי זה דחוף.

יעקב ליצמן: אין.

יעקב ליצמן: כולן כרגע עם רוויזיה.

גיא אבן: זו פניה לגבי משרד השיכון.

גיא אבן: זה בתקציב הרגיל של משרד השיכון, ויש כאן בעיקר שינויים לניצול התקציב.

גיא אבן: הם עושים העברות פנימיות.

גיא אבן: האינטרס שלי- - -

יעקב ליצמן: כל הפניות הן אותו דבר.

יעקב ליצמן: כל הפניות מאתמול - 100 פניות או אינני יודע כמה- - -

גיא אבן: תהיה להם באמת בעיה.

ניסן סלומינסקי: יש לי שאלה יותר קשה אליהם: לפני שלושה שבועות אישרנו פה, לאחר דיון ארוך, 60 מליון שקל לשיכון לחלק לרשויות שהשתכנענו שהן צריכות.

יעקב ליצמן: זה לא עבר.

ניסן סלומינסקי: הבנתי מהן, שזה תקוע אצלכם ולא עובר.

גיא אבן: זה לא תקוע אצלנו.

ניסן סלומינסקי: מדובר בכספים שהיו צריכים להיות לחצור הגלילית ולבקעה.

גיא אבן: מה שקרה הוא שהיועצת המשפטית, ציפי בירן, בעקבות דו"ח מבקר מדינה חריף שיצא על נושא הכספים הייחודיים במשרד השיכון- - -

יעקב ליצמן: ייחודיים - של מי?

גיא אבן: כל הכספים הפוליטיים שעוברים במשרד השיכון.

גיא אבן: זהו משרד שקולט הרבה כסף.

גיא אבן: היא החליטה לעצור את זה יחד עם עידית חאן(?) ודה-הרטוך.

ניסן סלומינסקי: אם כך, אנו נעצור את המדינה.

ניסן סלומינסקי: מה פירוש הדבר?

ניסן סלומינסקי: אינני מצליח להבין זאת.

גיא אבן: אני אומר לכם שזו ויברציה של - -

יעקב ליצמן: האם אתה מודיע לי כרגע שהכסף הזה 'הלך'?

גיא אבן: לא.

גיא אבן: אני מודיע לך כרגע שהכסף הזה לא מנוצל.

גיא אבן: הוא שם, והוא עבר.

יעקב ליצמן: השתוללו כל החבר'ה שם.

יעקב ליצמן: לא יעבירו.

יעקב ליצמן: זה בדיוק מה שאני עושה.

גיא אבן: זה לא בסמכותי.

יצחק כהן: אם כך, אעשה עכשיו רוויזיה.

יעקב ליצמן: בין כך, הכל עם רוויזיה.

יעקב ליצמן: גיא אבן, הסבר את הפניה.

גיא אבן: בפניה מספר 624 מדובר בשינויים פנימיים בהוצאה בין תכניות על מנת לחייב את התקציב עד סוף השנה.

יעקב ליצמן: אני מעמיד להצבעה את פניה מספר 624 לוועדה.

יעקב ליצמן: מי בעד?

יעקב ליצמן: מי נגד?

יעקב ליצמן: אני מעמיד להצבעה את פניה מספר 624 לוועדה.

יעקב ליצמן: מי בעד?

יעקב ליצמן: מי נגד?

יעקב ליצמן: פניה מס' 624 לוועדה נתקבלה.

יצחק כהן: אני מבקש רוויזיה.

יעקב ליצמן: הפניה אושרה.

יעקב ליצמן: על הכל יש רוויזיות.

יעקב ליצמן: עתה, פניה מספר 625 לוועדה בנושא חיילים משוחררים.

יעקב ליצמן: האם יש מישהו לגבי זה?

ניסן סלומינסקי: אולי אפשר לשחרר גם את זה.

יעקב ליצמן: אשחרר את זה גם.

יעקב ליצמן: מי בעד פניה מספר 625 לוועדה?

יעקב ליצמן: מי נגד?

יעקב ליצמן: ה צ ב ע ה פניה מס' 625 לוועדה נתקבלה.

יעקב ליצמן: הפניה אושרה.

יעקב ליצמן: יש עליה רוויזיה.

יעקב ליצמן: אני נועל את הישיבה.

יעקב ליצמן: תודה לכולם.